Source: https://www.cenapotratu.sk/co-treba-absolvovat-pred-potratom/
Timestamp: 2020-08-12 03:26:01+00:00
Document Index: 13345936

Matched Legal Cases: ['§ 4', '§ 5', '§6', '§ 11', '§ 151', '§ 152']

Čo treba absolvovať pred potratom? | Cena potratu
Podľa zákona o “umelom prerušení tehotenstva” č. 73/1986 z.z. a Vyhlášky MZ SR č. 74/1986 z.z. sa potrat môže vykonať
podľa § 4 na žiadosť tehotnej matky alebo
podľa § 5 zo zdravotných dôvodov (tu zákon rozlišuje 3 dôvody – ohrozenie života tehotnej matky, ohrozenie zdravia matky alebo zdravého vývoja dieťaťa, alebo ak ide o geneticky chybný vývoj dieťaťa).
Na Slovensku je uzákonený legálny potrat na žiadosť matky do 12. týždňa tehotenstva. Gynekológ dá matke na vyplnenie „Žiadosť o umelé prerušenie tehotenstva a hlásenie potratu“ (vypĺňa sa 3x). V nej matka svojim podpisom potvrdí, že bola oboznámená s rizikami vyplývajúcimi z tohto zákroku.
Ak je matkou maloletá do 15 rokov, lekár kontaktuje políciu pre prečin zneužívania maloletej. V prípade tehotenstva neplnoletej, t.j. dievčaťa do 18 rokov, je podľa zákona č. 345/2009 z.z. okrem písomného informovaného súhlasu matky potrebný aj písomný informovaný súhlas jej zákonného zástupcu.
Pred potratom je podľa zákona č. 345/2009 z.z. musí byť matka povinne poučená a musí podpísať informovaný súhlas o poučení. Lekár musí poučenie poskytnúť zákonom stanoveným spôsobom (§6 ods. 2) a musí informovať tehotnú matku o
1. utajenia jej osoby v súvislosti s pôrodom (§ 11 ods. 10),
2. osvojenia dieťaťa po narodení,
Lekár je povinný odovzdať tieto informácie tehotnej matke aj v písomnej podobe, vrátane zoznamu občianskych združení, neziskových organizácií, nadácií, cirkví a náboženských spoločností, ktoré poskytujú ženám finančnú, materiálnu a psychologickú pomoc v tehotenstve (ak o potrat žiada neplnoletá osoba, je potrebný aj písomný informovaný súhlas zákonného zástupcu neplnoletej osoby po predchádzajúcom poučení). Informovaný súhlas musí obsahovať dátum jeho udelenia a podpis poučenej osoby.
Po poučení a podpísaní informovaného súhlasu je hlásenie so všetkými informáciami zaslané na Národné centrum zdravotníckych informácií a začína plynúť 48-hodinová lehota daná matke na zváženie lekárom poskytnutých informácií a premyslenie si svojho rozhodnutia. Až po uplynutí 48-hodinovej lehoty je podľa zákona fyzicky dovolené vykonať potrat.
Potrat je podľa zákonov SR dovolené vykonať len v zdravotníckom zariadení a to iba dovoleným spôsobom a postupmi. Nedodržanie zákona o umelom potrate je trestným činom podľa § 151 trestného zákona 300/2005 Z.z. a trestá sa väzením na dva až päť rokov (to platí napr. aj pre potraty vykonané chemicky, t.j. tabletami, ktoré v SR nie sú povolené).
§ 152 zákona hovorí tiež o tom, že väzením až na 1 rok sa potrestá ten, kto tehotnú ženu navedie na potrat.
Obsah poučenia
Obsah informácií, ktoré má matka dostať od lekára (aj v písomnej podobe) určuje vyhláška Ministerstva zdravotníctva SR č. 417/2009 Z.z. Určuje tiež, že organizáciou prijímajúcou hlásenia a kontrolujúcou dodržiavanie 48-hodinovej lehoty medzi poskytnutím informácií žene a vykonaním potratu je Národné centrum zdravotníckych informácií.
Zoznam pomáhajúcich organizácií
Ministerstvo zdravotníctva SR na svojom webe zverejňuje a aspoň 1x ročne má aktualizovať zoznam organizácií, ktoré poskytujú tehotným matkám pomoc. O zapísanie do tohto zoznam môže organizácia požiadať podľa vyhlášky 418/2009 Z.z.
Príloha k vyhláške č. 417/2009 Z. z. VZOR písomných informácií o umelom prerušení tehotenstva
Gynekologické vyšetrenie a sonografické vyšetrenie, ktoré preukázalo, že* …………………………………………………….. je súčasťou zdravotnej dokumentácie.
Psychické riziká
Rozhodnutie o potrate má matka urobiť na základe reálnych faktov. Táto voľba ti zmení život ktoroukoľvek cestou sa vyberieš.
Preto sme sa rozhodli zhromaždiť údaje o potrate, jeho podmienkach, priebehu a jeho cenách/nákladoch.
Vytvorila Asociácia za život a rodinu.
Potrebuješ pomoc a oporu? Napíš nám
Táto stránka má informatívny charakter. Tu zverejnené informácie môžete kopírovať, používať a zdieľať, najmä za účelom informovania mamičiek rozhodujúcich sa pred potratom o faktoch s ním súvisiacich.Elegant Pink Developed By Rara ThemePowered by: WordPress
Zvážila si všetky pre a proti?
Aj v ťažkých situáciách, keď ťa opustil otec dieťaťa, máš zlú finančnú situáciu, bojíš sa, čo povedia rodičia a okolie, dieťa bolo počaté po znásilnení…
sú tu organizácie, ktoré pomáhajú matkám tlačeným do potratu najrôznejšími okolnosťami a ľuďmi. Niekedy stačí pohľad a pomoc od niekoho, kto situáciu vidí z iného uhla pohľadu a aj na „nezvládnuteľné“ situácie sa nájde riešenie. Vždy existuje lepšie riešenie, ako potrat. Pozri si iné riešenia tvojej situácie.